পাঞ্জাব, পাকিস্তান
পাঞ্জাব (پنجاب) পাকিস্তানের একটি প্রদেশ যা দেশটির উত্তর-পূর্ব অংশে অবস্থিত। এটি আদিতে ঐতিহাসিক পাঞ্জাব অঞ্চলের অংশ ছিল; ঐ অঞ্চলের পশ্চিম অংশ নিয়ে বর্তমান পাকিস্তানি প্রদেশটি গঠিত হয়েছে। এর আয়তন ২,০৫,৩৪৪ বর্গকিলোমিটার। এর পূর্বে ভারত, পশ্চিমে পাকিস্তানের বেলুচিস্তান ও খাইবার পাখতুনখোয়া প্রদেশ, দক্ষিণে সিন্ধ প্রদেশ। পাঞ্জাব প্রদেশটি ইসলামাবাদ রাজধানী অঞ্চলকে ঘিরে রেখেছে।
পাকিস্তানের গণপরিষদ
১৯৪৭ সালের ১০ আগস্ট করাচির সিন্ধু পরিষদ ভবনে পাকিস্তান গণপরিষদের প্রথম বৈঠক অনুষ্ঠিত হয়। পরেরদিন ১১ আগস্ট মুহাম্মদ আলি জিন্নাহ সর্বসম্মতিক্রমে পরিষদের স্পিকার হন। একই দিনে পাকিস্তানের জাতীয় পতাকা পরিষদে আনুষ্ঠানিকভাবে গৃহিত হয়। ১২ আগস্ট অনুমোদিত একটি প্রস্তাবে মুহাম্মদ আলি জিন্নাহকে সরকারিভাবে কায়েদে আজম মুহাম্মদ আলি জিন্নাহ হিসেবে সম্বোধনের সিদ্ধান্ত গৃহিত হয়। একইদিনে নাগরিকদের মৌলিক অধিকার সংক্রান্ত কমিটি গঠিত হয়।